कनाडा और अमरीका में इतनी बर्फ़ गिरी है कि सोमवार को 3,000 उड़ानों को रद्द करना पड़ना, लोगों से कहा गया कि वे घरों में ही रहें और स्कूल, कॉलेज बंद रहे.कई जगहों पर दो फ़ीट तक 



बर्फ़ इकट्ठा हो गई है.अमरीका के ओहायो, साउथ डकोटा और इलिनॉय वो राज्य हैं जो सबसे ज्यादा प्रभावित होंगे. मौसम विभाग के मुताबिक टेनेसी और केंटकी में भारी बर्फ़बारी हो सकती है.अमरीका के उत्तर-पूर्व में भी ज़बरदस्त ठंड पड़ रही है. पूर्वी कनाडा में सोमवार को तापमान में तेज़ी से गिरावट हुई. टोरंटो और ओटावा में बारिश होने से हवाई अड्डों में लोगों को भारी परेशानी हुई.एनवायरनमेंट कनाडा के डेविड फ़िलिप्स ने बीबीसी को बताया कि टोरंटो जैसे शहरों में 24 घंटों में 24 डिग्री तक तापमान गिरने से लोगों को ऐसा लगेगा कि वे बर्फ़ की फ़र्श पर गाड़ी चला रहे हैं.पिछले 20 सालों में इस इलाके में 



इतनी ठंड नहीं पड़ी है.फ़िलिप्स के अनुसार कनाडा में अगले कुछ दिनों में 23 इंच (60 सेंटीमीटर) तक बर्फ़ गिरेगी.भारी बर्फ़बारी से न्यूयॉर्क, कनेक्टीकट और मैसेचुसेट्स जैसे राज्यों में भी जनजीवन पर असर पड़ा है.(बीबीसी हिंदी का एंड्रॉयड ऐप आप यहाँ से 



डाउनलोड कर सकते हैं. साथ ही बीबीसी हिंदी आपके साथ है 



फ़ेसबुक और 



ट्विटर पर भी)